**Broj: 02-13007/1-17**

**Datum:** **25.08.2017.godine**

Na osnovu člana 38. stav 1. i člana 39. stav 1. Zakona o državnim službenicima i namještenicima („Sl.list CG“ br. 39/11, 66/12, 34/14, 53/14 i 16/16), a u skladu sa Pravilnikom o unutrašnjoj organizaciji i sistematizaciji poslova Sekretarijata za zaštitu prirodne i kulturne baštine broj: 0501-841/14-2 od 28.03.2014.godine, na koji je Predsjednica Opštine dala saglasnost broj: 01-841/1-14 od 11.04.2014.godine,

**OPŠTINA KOTOR
RASPISUJE**

 **Interni Oglas unutar organa lokalne uprave-Sekretarijata za zaštitu prirodne i kulturne baštine**

za prijem u radni odnos **na** **neodređeno vrijeme Samostalnog/e savjetnika/ce II za zaštitu i valorizaciju kulturne baštine, 1 izvršilac/teljka**

**Uslovi:**

-visoko obrazovanje, ekonomski fakultet ili fakultet tehničkog smjera,

-najmanje 3 godine radnog iskustva

-položen stručni ispit za rad u državnom organu,

-nivo VII, podnivo VII-1 (240 kredita CSPK-a).

**Potrebna dokumentacija:**
-obrazac prijave na slobodno radno mjesto;
-Curriculum Vitae - CV [(](http://www.uzk.co.me/oglasi/oglas/show/id/images/stories/dokumenti/1%20OBRASCI/Prijava%20na%20javni%20oglas-2014.docx)[Obrazac prijave na slobodno radno mjesto](http://www.uzk.co.me/images/stories/dokumenti/1%20OBRASCI/Prijava%20na%20javni%20oglas-2014.docx) i CV kandidati mogu preuzeti sa sajta Opštine Kotor ili u Građanskom birou Opštine Kotor);
-uvjerenje o državljanstvu;
-fotokopija lične karte (kandidati koji posjeduju biometrijsku ličnu kartu, nijesu u obavezi
  da dostave uvjerenje o državljanstvu, već ovjerenu kopiju biometrijske lične karte);
-uvjerenje o zdravstvenoj sposobnosti za obavljanje poslova radnog mjesta;
-diploma ili uvjerenje o završenom nivou i vrsti obrazovanja  (u kojoj je naznačena prosječna ocjena u toku školovanja ili studiranja);
-uvjerenje nadležnog suda da se protiv kandidata ne vodi krivični postupak za krivično
  djelo za koje se gonjenje preduzima po službenoj dužnosti;
-uvjerenje o potrebnom radnom iskustvu;
-uvjerenje o položenom stručnom ispitu za rad u državnim organima.

Kandidat može Sekretarijatu za opštu upravu dostaviti kopiju gore navedene dokumentacije, dok je original dužan pružiti na uvid ovlašćenom službeniku Sekretarijata za opštu upravu za sprovođenje oglasa.

U skladu sa Uredbom o načinu obavezne provjere sposobnosti, blizim kriterijumima i načinu ocjenjivanja kandidata za vršenje poslova radnog mjesta u državnom organu (“Sl. list Crne Gore” broj 4/13), pored rezultata pisanog testa, intervjua i prosječne ocjene u toku školovanja ili studiranja, **u okviru kriterijuma stručni i radni kvaliteti, boduju se kvalitet rada na osnovu mišljenja o stručnim i radnim kvalitetima, stručna usavršavanja, naučna zvanja i objavljeni naučni radovi. O navedenom kandidat je dužan dostaviti odgovarajući dokaz.**

Kandidat Opštini Kotor-Sekretarijatu za opštu upravu dostavlja mišljenje o stručnim i radnim kvalitetima od privrednog društva, drugog pravnog lica ili preduzetnika kod kojeg radi ili je radio, imajući u vidu da se stručni i radni kvaliteti posebno vrednuju u postupku provjere sposobnosti. ([Obrazac mišljenja može se preuzeti na](http://www.uzk.co.me/images/stories/dokumenti/1%20OBRASCI/MISLJENJE%20O%20STRUCNIM%20I%20RADNIM%20KVALITETIMA%20KANDIDATA.pdf) sajtu Opštine Kotor www.opstinakotor.com).
**Uz prijavu na oglas potrebno je dostaviti specifikaciju oglasne dokumentacije u kojoj je neophodno navesti broj dokumenta, datum izdavanja i instituciju koja je izdala dokument koji se predaje Opštini Kotor**.

(Obrazac prijave sa pregledom dokumentacije može se preuzeti sa sajta Opštine Kotor ili u Građanskom birou Opštine Kotor).

Takođe, kandidat je dužan da Sekretarijatu za opštu upravu dostavi dokaz (uvjerenje izdato od strane poslodavca) da nije ostvario pravo na otpremninu, imajući u vidu da lice kome prestane radni odnos na osnovu pisanog sporazuma, a ostvari pravo na otpremninu u skladu sa propisom Vlade ili propisom organa lokalne samouprave, ne može zasnovati radni odnos u državnom organu, u periodu od 5 godina od dana isplate otpremnine, u skladu sa odredbama člana 166b Zakona o državnim službenicima i namještenicima (“Sl.list Crne Gore” br. 39/11, 66/12 i 34/14).

Opština Kotor nadležna je za praćenje sprovođenja mjera u cilju postizanja srazmjerne zastupljenosti manjinskih naroda i drugih manjinskih nacionalnih zajednica u državnim organima, rodno balansirane zastupljenosti i zapošljavanje lica sa invaliditetom, s toga zainteresovani kandidati mogu se o navedenom izjasniti u prijavi na slobodno radno mjesto.

Postupak obavezne provjere sposobnosti kandidata obaviće se u skladu sa članom 42 Zakona o državnim službenicima i namještenicima ("Sl. list Crne Gore", br. 39/11, 50/11, 66/12).
O datumu, mjestu, vremenu i načinu provjere sposobnosti, kandidati će biti obaviješteni telefonski i putem internet stranice Opštine Kotor (www.opstinakotor.com), najkasnije pet dana prije dana provjere sposobnosti.

Probni rad u trajanju od jedne godine obavezan je za državnog službenika, odnosno namještenika koji prvi put zasniva radni odnos na neodređeno vrijeme u državnom organu.

Navedenu dokumentaciju potrebno je dostaviti u roku od 15 dana od dana objavljivanja internog oglasa unutar organa lokalne uprave na oglasnoj tabli i web sajtu Opštine Kotor u zatvorenoj koverti (na kojoj je potrebno napisati: ime i prezime, adresu, kontakt telefon, naziv državnog organa i radnog mjesta)  na adresu:

**Opština Kotor, Sekretarijat za opštu upravu
85330 Kotor, Stari grad 317
Sa naznakom: za interni oglas unutar organa lokalne uprave za potrebe Sekretarijata za zaštitu prirodne i kulturne baštine**
Kontakt: 032/325-020
Rad sa strankama od 08h - 11h;
www.opstinakotor.com